kalixlouiis/myanmar-wikipedia-corpus huggingface dataset:
ခလရ/ ခမရ - (၃)ရင်း အနောက်တောင်တိုင်းစစ်ဌာနချုပ် တိုင်းမှူးတာဝန်ထမ်းဆောင်ခဲ့သူများ ဗိုလ်မှူးကြီး ကြည်မောင် (ကြည်း - ၃၅၁၆) (၁၁-၁၀-၁၉၆၁ မှ ၁၄-၂-၁၉၆၃) ဗိုလ်မှူးကြီး တင်ဦး (ကြည်း - ၃၆၅၁) (၁၄-၂-၁၉၆၃ မှ ၁၉-၉-၁၉၆၄) ဗိုလ်မှူးကြီး စံကြည် (ကြည်း - ၃၆၂၇) (၁၉-၉-၁၉၆၄ မှ ) ဗိုလ်မှူးကြီး သန်းတင် (ကြည်း - ၅၆၀၃) (ဗသက - ၂) ဗိုလ်မှူးကြီး မျိုးအောင် (ကြည်း - ၅၅၈၁) ဗိုလ်မှူးကြီး ထွန်းကြည် (ကြည်း - ၆၂၇၈) (ဗသက - )(၂၄-၉-၁၉၇၆ မှ ၈-၇-၁၉၇၈) ဗိုလ်မှူးကြီး သန်းညွှန့် (ကြည်း - ၆၃၅၆) (၈-၇-၁၉၇၈ မှ ၄-၅-၁၉၇၉) ဗိုလ်မှူးချုပ် စောမောင် (ကြည်း - ၆၁၈၇) (ဗသက - ၆) (၄-၅-၁၉၇၉ မှ ၂၄-၈-၁၉၈၁) ဗိုလ်မှူးချုပ် မြင့်လွင် (ကြည်း - ၆၆၀၈) (၂၄-၈-၁၉၈၁ မှ ၇-၈-၁၉၈၃) ဗိုလ်မှူးချုပ် သန်းရွှေ (ကြည်း - ၆၇၁၀) (ဗသက - ၉) (၇-၈-၁၉၈၃ မှ ၄-၁၁-၁၉၈၅) ဗိုလ်ချုပ် မြင့်အောင် (ကြည်း - ၆၉၁၇) (ဗသက - ၁၂) (၄-၁၁-၁၉၈၅ မှ ) ဗိုလ်ချုပ် ညွှန့်တင် ဗိုလ်ချုပ် ရွှေမန်း (ကြည်း - ၁၁၅၃၄) (စတသ - ၁၁) ဗိုလ်ချုပ် ဌေးဦး (ကြည်း - ) (ဗသက - ၄၃) ဗိုလ်ချုပ် ​ကျော်​ဆွေ (ကြည်း - ၁၆၄၉၃) (စတသ - ၂၂) ဗိုလ်ချုပ် တင်​မောင်ဝင်း (ကြည်း - ၁၇၆၀၆) (ဗသက - ၆၄) (ယခု− ဧရာ၀တီတိုင်းဒေသကြီး ဝန်ကြီးချုပ်) ဗိုလ်ချုပ် စိုးသိန်း ဗိုလ်ချုပ် လူအေး (ကြည်း - ၁၈၈၂၀) (စတသ - ၂၆) ဗိုလ်ချုပ် တေဇကျော် (ကြည်း - ၂၀၂၇၈) (စတသ - ၂၈) (ယခု- ဒုတိယဗိုလ်ချုပ်ကြီး၊ အမှတ်−၆ စစ်ဆင်ရေးအထူးအဖွဲ့မှူး) ဗိုလ်ချုပ် ရဲဝင်းဦး (ကြည်း - ၂၁၄၄၀) (ဗသက - ၇၇) (ယခု- ဒုတိယဗိုလ်ချုပ်ကြီး၊ နစကတွဲဖက်အတွင်းရေးမှူးနှင့် စစ်ဘက်ရေးရာလုံခြုံရေးအရာရှိချုပ်) ဗိုလ်ချုပ်ညွှန့်ဝင်းဆွေ (ကြည်း - ၂၅၉၈၂) (စတသ - ၃၆) (ယခု- ရန်ကုန်တိုင်းစစ်ဌာနချုပ်တိုင်းမှူး) ဗိုလ်ချုပ်အောင်အောင် (ကြည်း - ၂၅၉၆၀) (စတသ - ၃၆) (နောင် ဒုတိယဗိုလ်ချုပ်ကြီး၊ ယခု - ရှမ်းပြည်နယ်ဝန်ကြီးချုပ်) ဗိုလ်မှူးချုပ်ကြည်ခိုင် (ကြည်း - ၂၇၁၄၀) (စတသ - ၃၇) (ယခင်− တပ်မတော်နည်းပညာတက္ကသိုလ်ကျောင်းအုပ်ကြီး) ဗိုလ်ချုပ် ​ဝေလင်း (ကြည်း - ၂၉၃၆၉) (စတသ - ၃၉) (ယခင် စစ်ဦးစီးဗိုလ်မှူးချုပ်၊ ယခင် အမှတ်(၆)စစ်ဆင်ရေးကွပ်ကဲမှုဌာနချုပ်မှူး) ဗိုလ်ချုပ် စိုးကျော်ထက် စတသ(၄၁)(ယခင် တပ်ထိန်းချုပ်) ဗိုလ်ချုပ်သက်ထူးအောင် စတသ-(၆၉) ကိုးကား နောက်ထပ်ကြည့်ရန် ကဏ္ဍ:တိုင်းစစ်ဌာနချုပ်များ။
အခြေခံအရောင် (primary color) အရောင်ကို အနီ အဝါ အပြာ မှအခြေခံကာစတင်ဖြစ်ပေါ်လာသည်။
ထို့ကြောင့် အနီ အဝါ အပြာကို အခြေခံအရောင် (First color) ဟုခေါ်သည်။
ဒုတိယအရောင် အခြေခံအရောင် သုံးရောင်ကိုအချိုးဆတူပေါင်းစပ်ခြင်းဖြင့်ထပ်မံထွက်ပေါ်လာသော color များကို ဒုတိယအရောင် (secondary color) ဟုခေါ်သည်။
ဥပမာ - အနီ+အဝါ =လိမ္မော်၁ : ၁အဝါ+အပြာ =အစိမ်း၁ : ၁အပြာ+အနီ =မရမ်း၁ : ၁ထပ်မံပြီးထွက်လာသော လိမ္မော်၊ အစိမ်း ၊ မရမ်း တို့သည် ဒုတိယအရောင်များ ဖြစ်သည်။
တတိယအရောင် အခြေခံအရောင် သုံးရောင်ကိုအချိုး၂ဆ၁ဆဖြင့်ပေါင်းစပ်ပါက တတိယအရောင် (Third color) ရရှိမည်။
ဥပမာ - (၁) အနီ+အဝါ =နီလိမ္မော်၂ : ၁အနီနှင့်အဝါကိုဆတူပေါင်းစပ်ပါက လိမ္မော်ရပြီး အနီ၂ဆအဝါ၁ဆဖြင့်စပ်သောအခါ နီလိမ္မော် အရောင်ကိုရမည်ဖြစ်သည်။
ဥပမာ - (၂) အနီ+အဝါ =ဝါလိမ္မော်၁ : ၂အနီ၁ဆအဝါ၂ဆဖြင့်စပ်သောအခါ ဝါလိမ္မော် အရောင်ကိုရမည်ဖြစ်သည်။
ဥပမာ - (၃) အဝါ+အပြာ =ဝါစိမ်း၂ : ၁အဝါ၂ဆ အပြာ၁ဆဖြင့်စပ်သောအခါ ဝါစိမ်း အရောင်ကိုရမည်ဖြစ်သည်။
ဥပမာ - (၄) အဝါ+အပြာ =ပြာစိမ်း၁ : ၂အဝါ၁ဆ အပြာ၂ဆဖြင့်စပ်သောအခါ ပြာစိမ်း အရောင်ကိုရမည်ဖြစ်သည်။
ပြာစိမ်း အရောင်မှာ CMYK color mode ထဲမှ C (Cyan)၏အရောင်ဖြစ်သည်။
ဥပမာ - (၅) အပြာ+အနီ =ပြာမရမ်း၂ : ၁အပြာ၂ဆ အနီ၁ဆဖြင့်စပ်သောအခါ ပြာမရမ်း(ခရမ်း) အရောင်ကိုရမည်ဖြစ်သည်။
ဥပမာ - (၆) အပြာ+အနီ =နီမရမ်း၁ : ၂အပြာ၁ဆ အနီ၂ဆဖြင့်စပ်သောအခါ နီမရမ်းအရောင်ကိုရမည်ဖြစ်သည်။
နီမရမ်းအရောင်မှာ CMYK color mode ထဲမှ M (Megenta) ၏အရောင်ဖြစ်သည်။
Third color - နီလိမ္မော် ၊ ဝါလိမ္မော် ၊ ဝါစိမ်း ၊ ပြာစိမ်း ၊ ပြာမရမ်း ၊ နီမရမ်းFirst color ၊ Secondary color ၊ Third color အားလုံးပေါင်းလျှင် အရောင်(၁၂) ရောင်ရမည်။
ထိုအရောင်(၁၂) ရောင်ကို (Hue) ရောင်စဉ်များဟုခေါ်သည်။
အရောင်၏ လည့်ပတ်ပုံ (Rotate of Color) အရောင်သီအိုရီမှာ အနီမှစပြီး CW(Colckwise) နာရီလက်တံအတိုင်း လှည်ပတ်သည်။
အနီ » နီလိမ္မော် » လိမ္မော် » ဝါလိမ္မော် » အဝါ » ဝါစိမ်း » အစိမ်း » ပြာစိမ်း » အပြာ » ပြာမရမ်း » မရမ်း » နီမရမ်း » Hue Slide Bar အကြောင်း Color picker box ထဲမှ color circle ကိုညာဘက်ဆုံးသို့ရွေ့ပါ။
Hue slide bar မှTraingle လေးကိုအောက်မှအပေါ်သို့ဖြည်းဖြည်းချင်းစီတက်ကြည့်ပါ။
အနီ » နီလိမ္မော် » လိမ္မော် » ဝါလိမ္မော် » အဝါ » ဝါစိမ်း » အစိမ်း » ပြာစိမ်း » အပြာ » ပြာမရမ်း » မရမ်း » နီမရမ်း » ..၎င်းအတိုင်းအစဉ်လိုက်မြင်ရမည်။
Hue slide bar သည် Color Theory၏လှည့်ပတ်ပုံအတိုင်းစီစဉ်တကျထားခြင်းဖြစ်သည်။
Hue slide bar တွင် အရောင် ၁၂ရောင်သာပါသည်။
အဖြူ ၊ အနက်နှင့် မီးခိုးများ (Tone color) Hue - ရောင်စဉ်Saturation - အသွေးအနုအရင့်Brightness - အလင်းအမှောင်အဖြူ အနက် နှင့် မီးခိုး တို့သည် အရောင်များဟုခေါ်လို့မရပါ။
၎င်းတို့အားTone color ဟုခေါ်သည်။
အဖြူ နှင့် အနက် ကို Saturation ဟုခေါ်သည်။
အရောင်တစ်ခု အား saturate ပြုလုပ်ခြင်းဖြင့် ထိုအရောင်မှ အနုအရင့် ဖြစ်လာခြင်းကိုခေါ်သည်။
ဥပမာ - အနီရောင်ကို အဖြူဘက်ခြမ်းသို့ ရွေ့လျှင် ပန်းရောင် (pink) အနက်ဘက်ခြမ်းသို့ရွေ့လျှင် နီညို (deep red) ကိုရမည်ဖြစ်သည်။
ထိုနည်းဖြင့် Hue ၁၂ရောင်လုံးအား saturate ပြုလုပ်ခြင်းဖြင့်နောက်ထပ်အရောင်ပေါင်းများစွာရရှိမည်ဖြစ်သည်။
မီးခိုးရောင်များ (Brightness) မီးခိုးရောင် အား Brightness ဟုခေါ်သည်။
အဖြူ နှင့် အနက်ပေါင်းလျှင် မီးခိုးရမည်။
အဖြူ နှင့် အနက် ကြားရှိမီးခိုး အဆင့် သတ်မှတ်ချက်မှာ ၉ဆင့်ရှိသည်။
ဥပမာ - မီးခိုး ကို အဖြူဘက်ခြမ်းသို့ ရွေ့လျှင်Silver အရောင်ရပြီး အနက်ဘက်ခြမ်းသို့ရွေ့လျှင် Gray အရောင်ကိုရမည်။
မီးခိုးမှာအလင်းအမှောင်ဖြစ်သဖြင့် မီးခိုးဘက်သို့ လာသောအရောင်များမှာမှိုင်းသည်။
အရောင်များကို အနုအရင့် အလင်းအမှောင်များပြုလုပ်ပေးခြင်းဖြင့် နာမည်မသိနိုင်သောအခြား color code များစွာထွက်လာသည်။
ဆန့်ကျင်ဘက်အရောင်များ (opposite color) မျက်နှာချင်းဆိုင်တည့်တည့်တွင်ရှိသော အရောင်ကို opposite color ဟုခေါ်သည်။
ဥပမာ - အနီ၏မျက်နှာချင်းဆိုင်အရောင်မှာ အစိမ်းဖြစ်သဖြင့် အနီနှင့်အစိမ်းမှာ opposite color ဖြစ်သည်။
နီလိမ္မော် ဝါလိမ္မော် တို့ကဲ့သို့အရောင်များ၏ opposite color ကိုမသိပါက နာမည်ကိုပြောင်းပြန်ပြန်လုပ်ကာတွက်ကြည့်လို့ရသည်။
ဥပမာ - နီလိမ္မော် ပြောင်းပြန်တွက်ကြည့်ပါ - လိမ္မော်၏ opposite မှာ အပြာ ဖြစ်ပြီး အနီ၏ opposite မှာ အစိမ်း ဖြစ်သည်။
ထို့ကြောင့် နီလိမ္မော်၏ opposite color မှာ ပြာစိမ်း ဖြစ်သည်။
အနီ - အစိမ်း အဝါ - မရမ်း အပြာ - လိမ္မော် နီမရမ်း - ဝါစိမ်း နီလိမ္မော် - ပြာစိမ်း ဝါလိမ္မော် - ပြာမရမ်း မိတ်ဖက်အရောင် (Harmony Color) တစ်ခုကျော် Color များသည် Harmony Color ဖြစ်သည်။
ဥပမာ - အနီရောင် ၏တစ်ခုကျော်အရောင်မှာ မရမး် နှင့် လိမ္မော် ဖြစ်သည်။
အရောင်တစ်ခုစီတွင် သူ့၏မိတ်ဖက်အရောင်မှာ နှစ်ခုစီရှိသည်။
Cool Color & Hot Color Color Theoryအတွင်းရှိအရောင်၁၂ရောင်ကို ၆ရောင်စီပိုင်းခြားကာ Cool & Hot ခွဲခြားထားသည်။
အဝါမှနီမရမ်းထိ (ဘယ်ဘက်ခြမ်း) သည် Hot Color (အရောင်ပြင်း) ဖြစ်သည်။
ဝါစိမ်းမှမရမ်းထိ (ညာဘက်ခြမ်း) သည် Cool Color (အရောင်အေး) ဖြစ်သည်။
ပန်းချီသင်တန်းမှ ကိုးကား Category:အနုပညာ Category:ပန်းချီ Category:ပန်းချီသမိုင်း။
အရှေ့မြောက်တိုင်းစစ်ဌာနချုပ် (အတိုကောက်: ရမခ) သည် ရှမ်းပြည်နယ်(မြောက်ပိုင်း)၊ လားရှိုးမြို့တွင်အခြေစိုက်သော တိုင်းစစ်ဌာနချုပ်တစ်ခုဖြစ်သည်။
ရမခ၏ အဓိကတာဝန်မှာ ရှမ်းပြည်နယ်မြောက်ပိုင်းနယ်မြေနှင့် ၎င်းနှင့်ထိစပ်နေသော နေရာဒေသများ၏ ကာကွယ်ရေး၊ လုံခြုံရေးနှင့် စစ်ဆင်ရေးဆိုင်ရာကိစ္စရပ်များအား အဓိကတာဝန်ယူဆောင်ရွက်ရသည်။
၂၀၂၄ ခုနှစ် ဩဂုတ်လ ၃ရက်နေ့ တွင် အရှေ့မြောက်တိုင်းစစ်ဌာနချုပ်အား မြန်မာအမျိုးသား ဒီမိုကရက်တစ် မဟာမိတ်တပ်မတော် MNDAA နှင့်တပ်ပေါင်းစုမဟာမိတ်များက အပြည့်အဝ ထိန်းချုပ်လိုက်သည်။
၁၉၄၉ ခုနှစ် က မေမြို့အခြေစိုက် ယခင် မြောက်ပိုင်းတိုင်းစစ်ဌာနချုပ် အား ကရင်အမျိုးသား ကာကွယ်ရေးတပ် (KNDO) က တိုက်ခိုက်သိမ်းပိုက်ခဲ့သည့်ဖြစ်စဉ်ဖြစ်ပွားပြီးနောက် ၇၅ နှစ်တာကာလအတွင်း မြန်မာစစ်တပ် ၏ ပထမဦးဆုံးကျရှုံးသည့် တိုင်းစစ်ဌာနချုပ်တစ်ခု အဖြစ် မှတ်တမ်းဝင်ခဲ့သည်။
တရုတ်အစိုးရ၏ ကြားဝင်စေ့စပ်ပေးမှုဖြင့် ၂၀၂၅ ခုနှစ် ဧပြီလ ၁၇ ရက်နေ့တွင် အရှေ့မြောက်ပိုင်းတိုင်းစစ်ဌာနချုပ်မှတပ်ဖွဲ့ဝင်များ လားရှိုးမြို့ကို ပြန်လည်ဝင်ရောက်ထိန်းချုပ်လိုက်ပြီး MNDAA တပ်ဖွဲ့ဝင်များမှာ ဧပြီလ ၂၂ ရက်နေ့တွင် မြို့မှဆုတ်ခွာပေးခဲ့ရသည်။
သမိုင်း ၁၉၆၁ခုနှစ်တွင် အရှေ့ပိုင်းတိုင်းစစ်ဌာနချုပ်ကို တောင်ကြီးမြို့တွင် စတင်ဖွဲ့စည်းခဲ့သည်။
၁၉၇၀ ပြည့်လွန်နှစ်များတွင် ရှမ်းပြည်နယ်မြောက်ပိုင်းဒေသ၌ ဗမာပြည်ကွန်မြူနစ်ပါတီမှ အပြင်းအထန်လှုပ်ရှားလာသဖြင့် ၁၉၇၀ ပြည့်နှစ်၊ ဇွန်လတွင် မဟာဗျူဟာကွပ်ကဲမှုဌာနချုပ်ကို လားရှိုးမြို့တွင် ဖွင့်လှစ်ခဲ့သည်။
ရှမ်းပြည်နယ် (မြောက်ပိုင်း)အတွင်းရှိ တပ်များ၊ တပ်မတော်စစ်ဆင်ရေးများကို မဟာဗျူဟာကွပ်ကဲမှုဌာနချုပ်မှ တိုက်ရိုက်ကွပ်ကဲခဲ့သည်။
အင်အားကြီးထွားလာသော ဗမာပြည်ကွန်မြူနစ်ပါတီ၏ လှုပ်ရှားမှုများကို ပိုမိုထိရောက်စွာရင်ဆိုင်နိုင်ရန်အလို့ငှာ ၁၉၇၂ခုနှစ် ၊ ဇူလိုင်လ ၂၇ ရက်တွင် ရှမ်းပြည်နယ် (မြောက်ပိုင်း) အား ရပခကွပ်ကဲမှုအောက်မှ ခွဲထုတ်၍ အရှေ့မြောက်တိုင်းစစ်ဌာနချုပ်ကို လားရှိုးမြို့တွင် အခြေပြုကာ ထပ်မံဖွဲ့စည်းခဲ့သည်။
ထိုစဉ်ကတိုင်းမှူးမှာ ဗိုလ်မှူးကြီး အေးကိုဖြစ်သည်။
ဖွဲ့စည်းပုံ အရှေ့မြောက်တိုင်းစစ်ဌာနချုပ် ကွပ်ကဲမှုအောက်တွင် ဒေသကွပ်ကဲမှုစစ်ဌာနချုပ် (၁)ခု၊ အခြေချ စစ်ဗျူဟာအဖွဲ့ (၃)ဖွဲ့၊ လှုပ်ရှား စစ်ဗျူဟာအဖွဲ့ (၂)ဖွဲ့ နှင့် ၎င်း စဗဟများ ကွပ်ကဲအောက်ရှိ ခြေလျင်/ ခြေမြန်တပ်ရင်း (၁၆)ရင်းရှိသည်။
အရှေ့မြောက်တိုင်းစစ်ဌာနချုပ်ရုံး တိုင်းမှူးရုံး ဒုတိုင်းမှူးရုံး တိုင်းဦးစီးချုပ်ရုံး စစ်ဦးစီးမှူး(ဗိုလ်မှူးကြီး) ရုံး စစ်ဦးစီးမှူး(ပထမတန်း) ရုံး စစ်ဆင်ရေးဌာနခွဲ တာဝန် နှင့် လေ့ကျင့်ရေးဌာနခွဲ စစ်ဦးစီးမှူး(ပထမတန်း) (စစ်ဘက်ရေးရာလုံခြုံရေးဌာနခွဲ) ရုံး စစ်ဦးစီးမှူး(ပထမတန်း) (ပြည်သူ့စစ်ဌာနခွဲ) ရုံး ဦးစီးအရာရှိ(ဗိုလ်မှူးကြီး) (စစ်ရေးဌာန) ရုံး ဦးစီးအရာရှိ(ပထမတန်း) (ငွေစာရင်းဌာနခွဲ) ရုံး ဦးစီးအရာရှိ(ပထမတန်း) (မှတ်တမ်းဌာနခွဲ) ရုံး ဦးစီးအရာရှိ(ဗိုလ်မှူးကြီး) (စစ်ထောက်ဌာန) ရုံး ဦးစီးအရာရှိ(ပထမတန်း) (ဖြည့်တင်းရေးနှင့် ထိန်းသိမ်းရေးဌာနခွဲ) ရုံး ဦးစီးအရာရှိ(ပထမတန်း) (ထောက်ပံ့ရေးနှင့် ပို့ဆောင်ရေးဌာနခွဲ) ရုံး စခန်းရုံး ဒေသကွပ်ကဲမှုစစ်ဌာနချုပ်(လောက်ကိုင်) ဒေသကွပ်ကဲမှုစစ်ဌာနချုပ်(လောက်ကိုင်) အား ဒေသကွပ်ကဲမှုစစ်ဌာနချုပ်မှူး(လောက်ကိုင်)မှ ဦးစီးပြီး ၎င်း၏ ကွပ်ကဲမှုအောက်တွင် ခြေလျင်/ ခြေမြန်တပ်ရင်း (၉)ရင်းရှိသည်။
အခြေချ စစ်ဗျူဟာအဖွဲ့ (ကွတ်ခိုင်) ခလရ/ ခမရ - (၃)ရင်း အခြေချ စစ်ဗျူဟာအဖွဲ့ (ကွမ်လုံ) ခလရ/ ခမရ - (၃)ရင်း အခြေချ စစ်ဗျူဟာအဖွဲ့ (တန့်ယန်း) ခမရ ၅၂၃ ခမရ ၃၂၆ ခလရ/ ခမရ - (၃)ရင်း လှုပ်ရှား အမှတ်(၁)စစ်ဗျူဟာအဖွဲ့ ခလရ/ ခမရ (၄)ရင်း လှုပ်ရှား အမှတ်(၂)စစ်ဗျူဟာအဖွဲ့ ခလရ/ ခမရ (၃)ရင်း တိုင်းစစ်ဌာနချုပ်နယ်မြေအတွင်းရှိ စစ်ဆင်ရေးကွပ်ကဲမှုဌာနချုပ်များ အမှတ်(၁)စစ်ဆင်ရေးကွပ်ကဲမှုဌာနချုပ် တိုင်းစစ်ဌာနချုပ်နယ်မြေအတွင်းရှိ ခြေလျင်တပ်မဟာဌာနချုပ်များ အမှတ်(၁၆)ခြေလျင်တပ်မဟာဌာနချုပ် အရှေ့မြောက်တိုင်းစစ်ဌာနချုပ် တိုင်းမှူးတာဝန်ထမ်းဆောင်ခဲ့သူများ ဗိုလ်မှူးကြီး အေးကို (ကြည်း - ၆၁၃၃) (၁၁-၇-၁၉၇၂ မှ ၈-၃-၁၉၇၄) ဗိုလ်မှူးကြီး တင်စိန် (ကြည်း - ၆၁၈၁) (၈-၃-၁၉၇၄ မှ ၅-၄-၁၉၇၆) ဗိုလ်မှူးကြီး လှဦး (ကြည်း - ၆၂၁၄) (၅-၄-၁၉၇၆ မှ ၂၄-၁၁-၁၉၇၇) ဗိုလ်မှူးကြီး မင်းနောင် (ကြည်း - ၆၁၂၉) (၂၄-၁၁-၁၉၇၇ မှ ၈-၄-၁၉၇၈) ဗိုလ်မှူးကြီး အေးစန် (ကြည်း - ၆၁၄၄) (၈-၄-၁၉၇၈ မှ ၁-၉-၁၉၈၀) ဗိုလ်မှူးကြီး မြင့်လွင် (ကြည်း - ၆၆၀၈) (၁-၉-၁၉၈၀ မှ ၁၉-၈-၁၉၈၁) ဗိုလ်မှူးကြီး ချစ်ဆွေ (ကြည်း - ၆၄၆၃) (ဗသက - ၈) (၁၉-၈-၁၉၈၁ မှ ၂၈-၃-၁၉၈၃) ဗိုလ်မှူးချုပ် စိန်အောင် (ကြည်း - ၆၇၄၀) (ဗသက - ၁၀) (၂၈-၃-၁၉၈၃ မှ ၄-၁၁-၁၉၈၅) ဗိုလ်မှူးကြီး ထွန်း‌ရွှေ (ကြည်း - ၇၅၀၅) ဗိုလ်မှူးကြီး မောင်အေး (ကြည်း - ၇၈၇၅) (စတသ - ၁) ဗိုလ်ချုပ် မောင်သင့် (ကြည်း - ၇၆၀၀) (ဗသက - ၁၈) ဗိုလ်ချုပ် အေးကျော် ဗိုလ်ချုပ် တင်ငွေ ဗိုလ်ချုပ် သီဟသူရ တင်အောင်မြင့်ဦး (ကြည်း - ၁၁၇၁၅) (စတသ - ၁၂) ဗိုလ်ချုပ် မြင့်လှိုင် (ကြည်း - ) (စတသ - ၁၇) ဗိုလ်ချုပ် အောင်သန်းထွဋ် (ကြည်း - ၁၄၇၅၁) (စတသ - ၂၀) ဗိုလ်ချုပ် အောင်ကျော်ဇော (ကြည်း - ၁၇၄၄၄) (စတသ - ၂၄) ဗိုလ်ချုပ် အောင်စိုး (ကြည်း - ၁၈၈၈၆) (စတသ - ၂၃) ဗိုလ်ချုပ် ဖုန်းမြတ် (ကြည်း - ၂၀၃၂၄) (ဗသက - ၇၃) ဗိုလ်ချုပ် ခင်လှိုင် (ကြည်း - ၂၂၃၈၃) (​တေဇ - ၁၇) ဗိုလ်ချုပ် အောင်ဇော်အေး (ကြည်း - ၂၀၁၇၅) (စတသ - ၂၈) ဗိုလ်ချုပ် လှမိုး (ကြည်း - ၂၉၃၅၃) (စတသ - ၃၉) ဗိုလ်ချုပ် နိုင်နိုင်ဦး (ကြည်း - ၂၅၀၈၉) (စတသ - ၃၅) (ယခု - ဒုတိယဗိုလ်ချုပ်ကြီး) ဗိုလ်ချုပ် စိုးတင့် (ကြည်း - ၂၁၅၉၅) (​တေဇ - ၁၆) ဗိုလ်မှူးချုပ် စိုးလှိုင် (ယခင် တပ်မ ၉၉ တပ်မမှူး) (ကြည်း - ၂၉၁၈၀) (တေဇ - ၂၄) ဗိုလ်မှူးချုပ် မြင့်ကျော်ထွန်း ဗိုလ်မှူးချုပ် အေးမင်းဦး (ယခင် တပ်မ​တော်နည်းပညာတက္ကသိုလ် ​ကျောင်းအုပ်ကြီး) တိုက်ပွဲဖြစ်ပွားခြင်း ၂၀၂၄ ခုနစ် ဇူလိုင် ၃ ရက်တွင် မြန်မာအမျိုးသား ဒီမိုကရက်တစ် မဟာမိတ်တပ်မတော် နှင့် ပူးပေါင်းအဖွဲ့က အရှေ့မြောက်ပိုင်းစစ်ဌာနချုပ်(ရမခ) တည်ရှိရာ လားရှိုးမြို့ အနီးတစ်ဝိုက်ရှိ တပ်စခန်းများကို စတင်တိုက်ခိုက်ခဲ့သည်။
၂၀၂၄ ခုနစ် ဇူလိုင် ၁၄ ရက် နံနက်အစောပိုင်း တပ်မတော် မှ လောက်ကိုင်မြို့ တွင် ဗုံးကြဲတိုက်ခိုက်မှုပြုလုပ်ခဲ့ပြီးနောက် ယင်းနေ့၌ပင် မြန်မာအမျိုးသား ဒီမိုကရက်တစ် မဟာမိတ်တပ်မတော် က တရုတ်ကွန်မြူနစ်ပါတီ ဗဟိုကော်မတီအစည်းအဝေးကျင်းပမည့် လေးရက်တာကာလတွင် အစည်းအဝေးအား ဂုဏ်ပြုခြင်းနှင့် စိုးရိမ်မှုအပေါ်လေးစားခြင်းကြောင့် ဇူလိုင် ၁၄ ရက်မှ ဇူလိုင် ၁၈ ရက်အထိ အပစ်အခတ်ရပ်စဲကြောင်း ကြေညာခဲ့သည်။
အပစ်အခတ်ရပ်စဲထားသော်လည်း မြန်မာအမျိုးသား ဒီမိုကရက်တစ် မဟာမိတ်တပ်မတော် မှ အရှေ့မြောက်တိုင်းစစ်ဌာနချုပ်၏ အရေးပါသော ခမရ ၅၀၇ အားသိမ်းပိုက်နိုင်ခဲ့ကြောင်းထုတ်ပြန်ခဲ့သည်။
တပ်မတော်မှလည်း မြန်မာအမျိုးသား ဒီမိုကရက်တစ် မဟာမိတ်တပ်မတော် ထိန်းချုပ်ထားသည့် သိန္နီမြို့တွင် ဗုံးကြဲတိုက်ခိုက်မှုပြုလုပ်ခဲ့ရာ မြန်မာအမျိုးသား ဒီမိုကရက်တစ် မဟာမိတ်တပ်မတော် အဖွဲ့က တရုတ်နိုင်ငံ၏ချက်ချင်းအပစ်အခတ်ရပ်စဲရေးနှင့် စစ်ပွဲများရပ်တန့်ရေးတောင်းဆိုချက်ကို တက်ကြွစွာတုံ့ပြန်ရန်ဟုဆိုကာ ဇူလိုင် ၁၉ ရက်မှ ဇူလိုင် ၃၁ ရက်အထိ ထပ်မံအပစ်အခတ်ရပ်စဲမည်ဟု ထုတ်ပြန်ခဲ့သည်။
၂၀၂၄ ခုနစ် ဩဂုတ်လ ၁ ရက်နေ့တွင် မြန်မာအမျိုးသား ဒီမိုကရက်တစ် မဟာမိတ်တပ်မတော်မှ အရှေ့မြောက်တိုင်းစစ်ဌာနချုပ်၏ လက်အောက်ခံ အမှတ် (၉) တပ်မတော် ကုတင်(၁၀၀) စစ်ဆေးရုံအားဝင်ရောက်တိုက်ခိုက်ခဲ့ပြီး ကလေးလူနာ၊ ဆရာဝန်၊ သူနာပြုနှင့် ဒဏ်ရာရသူများအပါအဝင် တစ်ရာကျော်ဝန်းကျင်ကို သတ်ဖြတ်ခဲ့ပြီး ကျန် ၂၀၀ ခန့်ကို စစ်သုံ့ပန်း အဖြစ်ဖမ်းဆီးသွားသည်ဟု သတင်းမီဒီယာအချို့က ဖော်ပြကြသည်။
၂၀၂၄ ခုနစ် ဩဂုတ်လ ၃ ရက်နေ့တွင် မြန်မာအမျိုးသား ဒီမိုကရက်တစ် မဟာမိတ်တပ်မတော် မှ အရှေ့မြောက်တိုင်းစစ်ဌာနချုပ်အား သိမ်းပိုက်နိုင်ခဲ့ကြောင်းထုတ်ပြန်ခဲ့သည်။
၂၀၂၄ ခုနှစ် ဩဂုတ်လ ၅ရက် မနက်ပိုင်းတွင် နိုင်ငံတော်စီမံအုပ်ချုပ်ရေးကောင်စီ သတင်းထုတ်ပြန်ရေးအဖွဲ့ခေါင်းဆောင် ဗိုလ်ချုပ် ဇော်မင်းထွန်း က အရှေ့မြောက်တိုင်းစစ်ဌာနချုပ် ကျရှုံးသွားသည့်အကြောင်း အပါအဝင် အရာရှိကြီးအချို့ အဖမ်းခံရကြောင်း ပြောဆိုသည်။
၂၀၂၄ ခုနစ် ဩဂုတ်လ ၃၀ ရက်နေ့တွင် တပ်မတော် (လေ) မှ မြန်မာအမျိုးသား ဒီမိုကရက်တစ် မဟာမိတ်တပ်မတော် ထိန်းချုပ်ရာ လားရှိုးမြို့ သို့ဗုံးကြဲတိုက်ခိုက်မှုများ စတင်ပြုလုပ်ခဲ့သည်။
https://www.rfa.org/burmese/news/larshio-city-junta-bomb-08302024141304.html ၂၀၂၄ စက်တင်ဘာ ၂၂ ရက်နေ့တွင် တပ်မတော် အား မြန်မာအမျိုးသား ဒီမိုကရက်တစ် မဟာမိတ်တပ်မတော် မှ ထိုသို့ဗုံးကြဲမှုများသည် ငြိမ်းချမ်းရေးကို ထိခိုက်စေကြောင်းထုတ်ပြန်ခဲ့သည်။
https://www.rfa.org/burmese/news/mndaa-said-military-bomb-damage-peace-09232024050757.html ၂၀၂၄ ခုနစ် စက်တင်ဘာလ ၁၈ ရက်နေ့တွင် မြန်မာအမျိုးသား ဒီမိုကရက်တစ် မဟာမိတ်တပ်မတော် က နိုင်ငံမှ ခွဲထွက်မည်မဟုတ်ကြောင်းနှင့် အမျိုးသားညီညွတ်ရေးအစိုးရ (NUG) နှင့်လည်း ပူးပေါင်းမည် မဟုတ်ဟု ကြေညာချက်ထုတ်ပြန်ခဲ့သည်။
လက်ရှိ မြန်မာနိုင်ငံ ၏ အခြေအနေများအား တရုတ်နိုင်ငံက ကြားဝင်စေ့စပ်ဖြေရှင်းပေးရန် မြန်မာအမျိုးသား ဒီမိုကရက်တစ် မဟာမိတ်တပ်မတော် က တောင်းဆိုခဲ့သည်https://www.rfa.org/burmese/news/mndaa-china-mediate-09182024161157.html ၂၀၂၄ ခုနစ် စက်တင်ဘာ ၈ ရက်နေ့တွင် လားရှိုးမြို့ ကို စစ်ပြီးသွားပြီဟု မြန်မာအမျိုးသား ဒီမိုကရက်တစ် မဟာမိတ်တပ်မတော် က ကြေညာပြီး ပြန်လည်ထူထောင်ရေးလုပ်ဆောင်နေချိန် ထိုနေ့နှင့် စက်တင်ဘာ ၉ ရက် နှစ်ရက်ဆက် လေကြောင်းတိုက်ခိုက်မှု ခံခဲ့ရသည်။
ထို့အပြင် စက်တင်ဘာ ၁၀ ရက်၊ ၁၃ ရက်နှင့် ၂၁ ရက်များတွင်လည်း တိုက်ခိုက်ခံခဲ့ရသည့်အပြင်၂၄ ရက်နှင့် ၂၅ ရက်နေ့များတွင်လည်း လေကြောင်းတိုက်ခိုက်မှု ခံခဲ့ရပြီး ဗုံးကြဲခံခဲ့ရသည်။
https://www.mtnewstoday.com/?p=75831 ကိုးကား နောက်ထပ်ကြည့်ရန် မြောက်ပိုင်းတိုင်းစစ်ဌာနချုပ် ရန်ကုန်တိုင်းစစ်ဌာနချုပ် နေပြည်တော်တိုင်းစစ်ဌာနချုပ် ကဏ္ဍ:တိုင်းစစ်ဌာနချုပ်များ။
အက္ခောဘိဏီမျိုးငါးပါး အက္ခောဘိဏီတပ်ဖွဲ့ပုံ အမျိုးမျိုးရှိ၏။
ထိုအနက် ငါးပါးတို့ကိုသာဖော်ပြပေအံ့။
(၁) သီဟိုဠ်ကျွန်း၌ ဒုဋ္ဌဂါမဏိမင်းကြီးလက်ထက် (ဓမ္မိလ-တမယ်လ်) ကျေးလူမျိုးတို့စစ်တိုက်ရာ ချီတက်သော အက္ခောဘိဏီတပ်မှာ မဟာဝင်ဋီကာအရ တိုက်ဆင် တစ်ကုဋေ၊ ရထားဆယ်ကုဋေ၊ မြင်းပေါင်း ကုဋေတစ်ရာ၊ လေးပစ်လေးဆွဲသူရဲ ကုဋေနှစ်ရာ၊ စစ်သည်လူ ကုဋေတစ်သောင်းလေးထောင်၊ စုစုပေါင်း တစ်သောင်း လေးထောင့်သုံးရာ တစ်ဆယ့်တစ်ကုဋေရှိ၏။
(၂) မဟောသဓတို့စစ်ချီတက်စဉ်၌ အက္ခောဘိဏီတပ် တစ်တပ်ဟူသည်မှာ ဝါးလုံးခြောက်ဆယ်တစ်စည်းကိုချထားရာ စစ်အင်္ဂါလေးပါးတို့နင်းသွား၍ မြူမှုန်ဖြစ်လျှင် တစ်ဖန်ဝါးအလုံးခြောက်ဆယ်တစ်စည်းကို ချပြန်၏၊ ဤသို့နင်းသွားခြင်းဖြင့် ဝါးအလုံးခြောက်ဆယ်အစည်းပေါင်းခြောက်ဆယ် ဖုတ်မြူမှုန့်ဖြစ်အောင် များပြားသော စစ်အင်္ဂါလေးပါး အရေအတွက်ကိုဆို၏။
(၃) ပုဂံမင်းဆက် ၅၀-မြောက် သက္ကရာဇ် ၅၉၆-ခုနှစ်တွင်နန်းတက်သော ဓမ္မရာဇာဘွဲ့ခံ ကျစွာမင်းကြီးလက်ထက် လောကီသင်္သကရိုဋ်သဒ္ဒါကျမ်းများနှင့် သဗ္ဗညုဘုရားဟောပါဌဇာတ် ပါဠိတော်၎င်းအဋ္ဌကထာ သုတ္တန်ဝိနည်း အဘိဓမ္မာ ပါဠိတော်အဋ္ဌကထာ ဋီကာများမှလာရှိသည့် ပြယုဂ်အဓိပ္ပာယ်များကိုပါ ထုတ်ဆောင်ညှိနှိုင်းပြီးလျှင် ရေးသားစီရင်တော်မူခဲ့သော သဒ္ဒနီတိကျမ်းဆရာ အရှင်အဂ္ဂဝံသထေရ်မြတ်သည် နဝ နာဂ သဟဿာနိ နာဂေ နာဂေ သတံ ရထာ။
ရထေ ရထေ သတံ အဿာ အေဿ အေဿ သတံ နရာ။
နရေ နရေ သတံ ကညာ ဧကေကိဿံ သတိတ္ထိယော။
ဧသာ အက္ခောဘိဏီနာမ ပုဗ္ဗာစရိယေဟိ ဘာသိတာ ဟု ၎င်းသဒ္ဒါနီတိကျမ်း၌ အက္ခေဘိဏီယူပုံကိုပြဆိုသည်။
အဓိပ္ပာယ်မှာ ဆင်ပေါက်ကြီး ကိုးထောင်၊ ရထားကိုးသိန်း၊ မြင်းကိုးကုဋေ၊ ခြေသည်သူရဲကုဋေကိုးရာ၊ သမီးကညာ ကုဋေ ကိုးသောင်း၊ မိန်းမ ကုဋေကိုးသန်း ဤအရေအတွက်ကို အက္ခောဘိဏီဟု ရှေးဆရာတို့မိန့်ဆိုကုန်၏။
(၄) အမရကောသ အဘိဓာန် ဋီကာတို့၌ကား။
ဆင်- ၂၁၈၇၀။
ရထား-၂၁၈၇၀။
မြင်း- ၆၅၆၀၀။
ခြေသည်-၁၀၉၃၅၀။
ပေါင်း ၂၁၈၇၀၀-သည် အက္ခောဘိဏီ သေနာဗျူဟာ မည်၏ ဟုဆို၏။
(၅) မကြာမီခေတ်၌ကား ဆုတ်ကပ်ဖြစ်၍ လူတို့အသက်တို ဦးရေနည်းပါးသောကြောင့် အက္ခောဘိဏီတပ်ဖွဲ့ရာ အရေအတွက်အလွန်နည်းပါးလေသည်။
၎င်းပြင် ဆင် နည်းပါးသောကြောင့် စစ်အင်္ဂါလေးပါး ပြည့်စုံအောင်ပင် တပ်မစည်းကြပ်နိုင်ချေ။
ရည်ညွှန်းကိုးကား သုတေသန သရုပ်ပြအဘိဓာန်ကျမ်း - ဖျာပုံတိုက်သစ်ဆရာတော် ကဏ္ဍ:စစ်ရေး ကဏ္ဍ:စစ်ပညာ ကဏ္ဍ:မြန်မာနိုင်ငံ၏ သမိုင်း။
right အဖြူရောင်သံစဉ် မဂ္ဂဇင်း အဖြူရောင်သံစဉ် အဖွဲ့မှ ထုတ်ဝေသော အခမဲ့ ဒီဂျစ်တယ် မဂ္ဂဇင်း ဖြစ်သည်။
ရသ နှင့် သုတ နှစ်မျိုးစလုံး ပါဝင်သော ဆောင်းပါး၊ ဝတ္တုတို၊ ဝတ္တုရှည်၊ အင်တာဗျူး နှင့် သတင်းများ ပါရှိသည်။
အဖွဲ့ဝင်များ ထုတ်ဝေသူ။
ကိုနိုင်ထွန်း စာတည်းချုပ်။
မမေစု ထုတ်လုပ်မှု့တာဝန်ခံ။
ကိုသန့်ဇင်ဦး (ဒု) ထုတ်လုပ်မှု့တာဝန်ခံ။
မဇင် ဒီဇိုင်းတာဝန်ခံ။
ကိုခိုင်ဇော် ကြော်ငြာတာဝန်ခံ။
မမေစု ထုတ်ဝေပြီးအတွဲများ အတွဲ (၁) အမှတ် (၁) အတွဲ (၁) အမှတ် (၂) Category:မြန်မာ မဂ္ဂဇင်းများ။
မြန်မာနိုင်ငံအလံ အလံ ဆိုသည်မှာ နိုင်ငံ တစ်နိုင်ငံ (သို့မဟုတ်) ပြည်နယ်တစ် ပြည်နယ် (သို့မဟုတ်) ဒေသ တစ်ခု (သို့) လူမျိုးစု တစ်စု၏ ကိုယ်ပိုင်အမှတ်အသားနှင့် စိတ်ဓာတ်တို့ကို ပြဆိုသည့် အထိမ်းအမှတ်တစ်ခုဖြစ်သည်။
တစ်နည်းဆိုရလျှင် မိမိတို့၏ လူမျိုး (သို့မဟုတ်) နယ်မြေအား ပိုင်ဆိုင်ခွင့်ရှိကြောင်း ပြသသည့် အမှတ်အသားဖြစ်သည် ဟုလည်းဆိုနိုင်သည်။
အလံကို ရှေးယခင်က လူမျိုးစုများ အချင်းချင်းတိုက်ခိုက်ကြကတည်းကပင် စတင်သုံးစွဲသဖြင့် ရှေးအကျဆုံးနိုင်ငံရေး၊ အမျိုးသားရေး အသုံးအဆောင်အဖြစ် သတ်မှတ်နိုင်သည်။
အလံကိုလေ့လာသည့်ဘာသာရပ်ကို အလံဗေဒဟုခေါ်သည်။
အလံဟူသည်မှာ ရည်ရွယ်ချက်တစ်ခုခု၊ သို့မဟုတ် အကြောင်းရင်းတစ်ခုခု၊ သို့မဟုတ် အကြောင်း တစ်ခုခုအတွက် အမှတ်အသား၊ သို့မဟုတ် အထိမ်းအမှတ်အဖြစ် အသုံးပြုကြသော ရောင်စုံခြယ်ပိတ်စမျိုး ဖြစ်သည်။
အလံဟူသောစကားမှာ လေထဲ၌ လှုပ်ရှားနေသည့်အရာဟူ၍ အဓိပ္ပာယ်ရ၏။
နိုင်ငံတစ်နိုင်ငံ၏ အလံတော်သည် ထိုနိုင်ငံကို ကိုယ်စားပြုသော သဘောရှိသည်။
နိုင်ငံ၏ အချုပ်အခြာ သဘောကိုလည်း ဆောင်သည်။
လွတ်လပ်သော လက္ခဏာကိုလည်း ပြသည်။
နိုင်ငံမှာ လွတ်လပ်ရေး ပျောက်ကွယ်သွားပါလျှင် အချုပ်အခြာ အာဏာလည်း ပျက်သုဉ်းသွားမည်။
နိုင်ငံတော်ကို ကိုယ်စားပြုသော အလံတော်လည်း ပျောက်ကွယ် ပျက်သုဉ်းသွား၏။
ထို့ပြင် အလံသည် သမိုင်းကိုလည်း ဖွင့်လှစ်ရှင်းလင်းသည်။
ခရူးဆိတ် စစ်ပွဲများ တိုက်ခိုက်ကြစဉ်က ခရစ်ယာန်နိုင်ငံများဘက်မှ လက်ဝါးကပ်တိုင်ပုံပါသော အလံများကို သုံးစွဲကြရာမှ ယနေ့ အနောက်နှင့် မြောက်ဘက် ဥရောပနိုင်ငံ အတော်များများ၏ အလံများမှာ လက်ဝါးကပ်တိုင်ပုံပါဝင်နေခဲ့သည်။
အရောင်အဆင်းနှင့် ပတ်သတ်၍လည်း နိုင်ငံနှင့် လူမျိုး၏ စရိုက်နှင့် အုပ်ချုပ်သူအစိုးရ၏ မူဝါဒတို့ကို ဖော်ညွှန်းသည်။
ဥပမာ- ကွန်မြူနစ်နိုင်ငံများသည် များသောအားဖြင့် အနီရောင်ရင့်ရင့်ကို အောက်ခံအဖြစ်ထားရှိလေ့ရှိကြသည်။
အမျိုးသားအလံ (ဝါ) နိုင်ငံတော်အလံမှာ နိုင်ငံတစ်နိုင်ငံ အတွက် အမှတ်အသားကြီးတစ်ခု ဖြစ်၏။
ဘုရင်အတွက် အမှတ်အသား၊ တက္ကသိုလ်ကျောင်း၏ အမှတ်အသား၊ စစ်တပ်၏အမှတ်သား၊ အယူဝါဒဆိုင်ရာ အဖွဲ့အစည်းများအတွက် အမှတ်အသား၊ အချက်ပြရန် အမှတ်အသား စသည်ဖြင့် အကြောင်းခံ အမျိုးမျိုးကိုပြရန် ပြုလုပ်ထားသော အခြားအလံပေါင်းများစွာလည်း ရှိသည်။
ယခုခေတ် နိုင်ငံတိုင်း၌ရှိသော အမျိုးသားအလံ (ဝါ) နိုင်ငံတော် အလံ အသီးအသီးသည် မိမိတို့လူမျိုး၏ ဇာတိသွေး ဇာတိမာန် ပြင်းထန်တက်ကြွစေရန် အလို့ငှာ မိမိတို့ တိုင်းပြည်နှင့် သက်ဆိုင်ဆီလျော်စွာ သတ်မှတ် ပြဋ္ဌာန်းထားသည့် အလံများဖြစ်၏။
နိုင်ငံတော်အလံသည် သက်ဆိုင်ရာနိုင်ငံ၊ နိုင်ငံသူနိုင်ငံသား၊ နိုင်ငံအစိုးရနှင့် ထိုအစိုးရ၏ ရည်မှန်းချက်များကို ကိုယ်စားပြုသည်။
လူအများပင် မိမိတို့နှင့် သက်ဆိုင်ရာ နိုင်ငံတော်အလံ၏ အသရေမညှိုးရလေအောင် ကာကွယ်စောင့်ရှောက် ယင်း အသက်စွန့်ခဲ့ကြပြီး ဖြစ်သည်။
မိမိနိုင်ငံ၏ အလံကို ဂုဏ်ပြုရန်မှာ နိုင်ငံသားတိုင်း၏ အရေးကြီးသော တာဝန်တစ်ရပ် ဖြစ်လေသည်။
အလံ (ရှေးအခေါ် တံခွန်ပြား) ဆက်စပ်လေ့လာရန် မြန်မာ နိုင်ငံတော်အလံ အာရှအလံများ ကိုးကား Category:အလံများ Category:အမျိုးသားရေး သင်္ကေတများ ကဏ္ဍ:အလံဗေဒ။
အလယ်ပိုင်းတိုင်းစစ်ဌာနချုပ် (အတိုကောက် လပခ) သည် မန္တလေးမြို့၊ အောင်မြေသာစံမြို့နယ်တွင် အခြေစိုက်သော တိုင်းစစ်ဌာနချုပ်တစ်ခု ဖြစ်သည်။
အဓိက တာဝန်မှာ မြန်မာနိုင်ငံအလယ်ပိုင်းဒေသများဖြစ်သော မန္တလေးတိုင်းဒေသကြီး၊ မကွေးတိုင်းဒေသကြီးတောင်ပိုင်းနှင့် ၎င်းတို့နှင့်ထိစပ်နေသော နေရာဒေသများ၏ ကာကွယ်ရေး၊ လုံခြုံရေးနှင့် စစ်ဆင်ရေးဆိုင်ရာကိစ္စရပ်များအား အဓိကတာဝန်ယူဆောင်ရွက်ရသည်။
တိုင်းစစ်ဌာနချုပ်ရုံးမှာ မန္တလေးမြို့၊ အောင်မြေသာစံမြို့နယ် နန်းတွင်းတွင်တည်ရှိပြီး၊ လက်ရှိ အလယ်ပိုင်းတိုင်းစစ်ဌာနချုပ် တိုင်းမှူးတာဝန်ထမ်းဆောင်နေသူမှာ ဗိုလ်မှူးချုပ် တင်မင်းလတ် ဖြစ်သည်။
သမိုင်း​ ၁၉၆၁ခုနှစ်မတိုင်မီတွင် မြန်မာနိုင်ငံ၌ တောင်ပိုင်းတိုင်းနှင့် မြောက်ပိုင်းတိုင်းဟူ၍ တိုင်းစစ်ဌာနချုပ် နှစ်ခုသာရှိခဲ့ရာမှ ၁၉၆၁ခုနှစ် အောက်တိုဘာလတွင် အနောက်မြောက်၊အလယ်ပိုင်း၊အရှေ့တောင်၊အနောက်တောင်၊အရှေ့ပိုင်းဟူ၍ ၅ခုအထိ တိုးချဲ့ပြင်ဆင်ဖွဲ့စည်းခဲ့သည်။
စတင်ဖွဲ့စည်းစဉ်က အလယ်ပိုင်းတိုင်းစစ်ဌာနချုပ်မှာ မင်္ဂလာဒုံတွင် အခြေစိုက်သည်။
ပထမဆုံးတိုင်းမှူးမှာ ဗိုလ်မှူးချုပ်စိန်ဝင်းဖြစ်သည်။
နောက်ပိုင်းတွင် တောင်ငူသို့ ပြောင်း၍ အခြေစိုက်သည်။
၁၉၈၈ခုနှစ်နောက်ပိုင်းတွင် မန္တလေးအခြေစိုက် အနောက်မြောက်တိုင်းစစ်ဌာနချုပ်အား ခွဲခြားကာ မုံရွာမြို့သို့ ပြောင်း၍ အခြေစိုက်သည်။
တောင်ငူအခြေစိုက် အလယ်ပိုင်းတိုင်းအား မန္တလေးသို့ ပြောင်း၍ အခြေစိုက်သည်။
တောင်ငူတွင် တောင်ပိုင်းတိုင်းစစ်ဌာနချုပ်ဟူ၍ အသစ်ဖွဲ့စည်းခဲ့သည်။
နောက်ပိုင်းတွင် အလယ်ပိုင်းတိုင်းစစ်ဌာနချုပ်မှ ပျဉ်းမနားဒေသအား နေပြည်တော်တိုင်းစစ်ဌာနချုပ်ဟူ၍ ခွဲထုတ်ခဲ့သည်။
ဖွဲ့စည်းပုံ စစ်ဗျူဟာများ တိုင်းစစ်ဌာနချုပ်နယ်မြေအတွင်းရှိ ခြေမြန်တပ်မဌာနချုပ်များ အမှတ်(၈၈)ခြေမြန်တပ်မဌာနချုပ် အမှတ်(၉၉)ခြေမြန်တပ်မဌာနချုပ် အမှတ်(၁၀၁)ခြေမြန်တပ်မဌာနချုပ် အလယ်ပိုင်းတိုင်းစစ်ဌာနချုပ် တိုင်းမှူးတာဝန်ထမ်းဆောင်ခဲ့သူများ အောက်ပါတို့မှာ အလယ်ပိုင်းတိုင်းစစ်ဌာနချုပ်တွင် တာဝန်ထမ်းဆောင်ခဲ့သော စစ်တိုင်းမှူးများဖြစ်သည်။
ဗိုလ်မှူးကြီး သောင်းကြည် (ကြည်း - ၃၅၂၃) ဗိုလ်မှူးချုပ် စိန်ဝင်း (ကြည်း - ၃၅၂၅) ဗိုလ်မှူးချုပ် တင်ဦး (ကြည်း - ၃၆၅၁) (၁၉-၉-၁၉၆၄ မှ ၂၀-၄-၁၉၇၂) ဗိုလ်မှူးကြီး ခင်အုန်း (ကြည်း - ၅၆၀၅) (၂၉-၄-၁၉၇၂ မှ ၈-၃-၁၉၇၄) ဗိုလ်မှူးကြီး မျိုးအောင် (ကြည်း - ၅၅၈၁) ဗိုလ်မှူးကြီး သန်းတင် (ကြည်း - ၅၆၀၃) (ဗသက - ၂) ဗိုလ်မှူးကြီး ရန်နောင်စိုး (ကြည်း - ၆၂၂၀) (၁၈-၃-၁၉၇၅ မှ ၃၀-၉-၁၉၇၇) ဗိုလ်မှူးကြီး ဝမ်းတင် (ကြည်း - ၆၁၃၈) (၃၀-၉-၁၉၇၇ မှ ၂၃-၃-၁၉၇၉) ဗိုလ်မှူးချုပ် ဂျီတောင်ဇာခိုင် (ကြည်း - ၅၈၄၁) (၂၃-၃-၁၉၇၉ မှ ၂၂-၇-၁၉၈၃) ဗိုလ်မှူးချုပ် ဘုန်းမြင့် (ကြည်း - ၆၆၆၂) (ဗသက - ၉) (၁၉၈၃ ခန့်အပ်) (၂၂-၇-၁၉၈၃ မှ ၄-၁၁-၁၉၈၅) ဗိုလ်ချုပ် အေးသောင် (ကြည်း - ၇၀၃၄) (ဗသက - ၁၃) (၄-၁၁-၁၉၈၅ မှ ) ဗိုလ်မှူးချုပ် ထွန်းကြည် (ကြည်း - ၇၈၆၄) (စတသ - ၁) ဗိုလ်ချုပ် ကျော်သန်း (ကြည်း - ၈၄၅၈) (ဗသက - ၂၅) ဗိုလ်ချုပ် ရဲမြင့် (ကြီး) (ကြည်း - ၁၀၃၁၀) (ဗသက - ၃၁) ဗိုလ်ချုပ် ရဲမြင့် (လေး) (ကြည်း - ၁၂၆၀၇) (စတသ - ၁၅) ဗိုလ်ချုပ် ခင်​ဇော် (ကြည်း - ၁၃၂၄၂) (စတသ - ၁၆) ဗိုလ်ချုပ် တင်ငွေ (ကြည်း - ၁၆၄၈၅) (စတသ - ၂၂) ဗိုလ်ချုပ် ရဲအောင် (ကြည်း - ၁၆၇၂၉) (စတသ - ၂၃) ဗိုလ်ချုပ် စိုးထွဋ် (ကြည်း - ၁၇၅၄၀) (ဗသက - ၆၄) ဗိုလ်ချုပ် ဝင်းဗိုလ်ရှိန် (ကြည်း - ၁၈၂၉၆) (စတသ - ၂၅) ဗိုလ်ချုပ် ကျော်စွာလင်း (ကြည်း - ၂၅၀၇၄) (စတသ - ၃၅) (လက်ရှိ ဒုတိယဗိုလ်ချုပ်ကြီး၊ စစ်ထောက်ချုပ်) ဗိုလ်ချုပ် ကိုကိုဦး (ကြည်း - ၂၈၁၁၉) (စတသ - ၃၈) (လက်ရှိ ဒုတိယဗိုလ်ချုပ်ကြီး၊ အမှတ်(၁)စစ်ဆင်ရေးအထူးအဖွဲ့မှူး) ဗိုလ်ချုပ် ကြည်ခိုင် (ကြည်း - ၂၇၁၄၀) (စတသ - ၃၇) (ယခင် အနောက်တောင်တိုင်းစစ်ဌာနချုပ်တိုင်းမှူး၊ ယခင် တပ်မတော်နည်းပညာတက္ကသိုလ် ကျောင်းအုပ်ကြီး) ဗိုလ်ချုပ် အောင်ခိုင်ဝင်း (ကြည်း - ၂၅၉၅၇) (စတသ - ၃၆) (ယခင် တြိဂံတိုင်းစစ်ဌာနချုပ် တိုင်းမှူး) ဗိုလ်မှူးချုပ် ကျော်ကိုထိုက် (ကြည်း - ၂၈၁၂၅) (စတသ - ၃၈) ဗိုလ်မှူးချုပ် တင်မင်းလတ် (ယခင် ဗန်းမော်အခြေစိုက် အမှတ်(၂၁) စစ်ဆင်ရေးကွပ်ကဲမှုဌာနချုပ်မှူး ) ကိုးကား ကဏ္ဍ:တိုင်းစစ်ဌာနချုပ်များ နောက်ထပ်ကြည့်ရန်။
အမှတ်(၇၇)ခြေမြန်တပ်မဌာနချုပ် (အတိုကောက် တမခ (၇၇))သည် တောင်ပိုင်းတိုင်းစစ်ဌာနချုပ် နယ်မြေဖြစ်သော ပဲခူးတိုင်းဒေသကြီး၊ ပဲခူးမြို့တွင် တည်ရှိသည့် ခြေမြန်တပ်မဌာနချုပ် တစ်ခု ဖြစ်သည်။
လက်ရှိ အမှတ်(၇၇)ခြေမြန်တပ်မဌာနချုပ်၏ တပ်မမှူးတာဝန်ထမ်းဆောင်နေသူမှာ ''ကြည်း ၃၁၆၅၈၊ ဗိုလ်မှူးချုပ် ကျော်ကျော်ဟန် ဖြစ်သည်။
တပ်မ ၇၇ သည် ကွမ်းလုံ တိုက်ပွဲတွင် ဗမာပြည် ကွန်မြူနစ်ပါတီတပ်များကို နိုင်အောင်တိုက်သောတပ်မ လည်းဖြစ်သည်။
သမိုင်းကြောင်း ၁၉၆၆ ခုနှစ် ဇွန်လ ၆ ရက်နေ့တွင် အမှတ်(၇၇)ခြေမြန်တပ်မဌာနချုပ်ကို ပထမဆုံးခြေမြန်တပ်မဌာနချုပ်အဖြစ် ရန်ကုန်တိုင်း၊ မှော်ဘီမြို့တွင် ဖွဲ့စည်းခဲ့သည်။
စစ်နယ်ဝှန်း ပုံသေမထားဘဲ လိုအပ်သလို ရွှေ့လျားစစ်ဆင်နိုင်ရန် ဖွဲ့စည်းခဲ့ခြင်းဖြစ်သည်။
ပထမဆုံးတပ်မမှူးမှာ ဗိုလ်မှူးကြီး တင့်ဆွေ (ကြည်း - ၅၃၆၇) ဖြစ်သည်။
ဖွဲ့စည်းပုံ အမှတ်(၇၇)ခြေမြန်တပ်မဌာနချုပ် ၏ ကွပ်ကဲမှုအောက်တွင် အောက်ပါအတိုင်းဖွဲ့စည်းထားသည်။